CELEX: 62019TA0235
Language: el
Date: 2021-06-09 00:00:00
Title: Υπόθεση T-235/19: Απόφαση του Γενικού Δικαστηρίου της 9ης Ιουνίου 2021 — HIM κατά Επιτροπής [Ρήτρα διαιτησίας – Συμβάσεις επιχορήγησης συναφθείσες στο πλαίσιο του προγράμματος «Υποστήριξη της πολιτικής για τις τεχνολογίες πληροφοριών και επικοινωνιών (ΤΠΕ)» – Έκθεση ελέγχου – Χρεωστικά σημειώματα εκδοθέντα από την Επιτροπή – Έρευνα της OLAF – Προσφυγή ακυρώσεως – Ανταγωγή – Πλήρης επιστροφή των επιχορηγήσεων – Αποζημίωση]

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/32
            
         
      Απόφαση του Γενικού Δικαστηρίου της 9ης Ιουνίου 2021 — HIM κατά Επιτροπής
      (Υπόθεση T-235/19) (1)
      
      (Ρήτρα διαιτησίας - Συμβάσεις επιχορήγησης συναφθείσες στο πλαίσιο του προγράμματος «Υποστήριξη της πολιτικής για τις τεχνολογίες πληροφοριών και επικοινωνιών (ΤΠΕ)» - Έκθεση ελέγχου - Χρεωστικά σημειώματα εκδοθέντα από την Επιτροπή - Έρευνα της OLAF - Προσφυγή ακυρώσεως - Ανταγωγή - Πλήρης επιστροφή των επιχορηγήσεων - Αποζημίωση)
      (2021/C 297/38)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Health Information Management (HIM) (Βρυξέλλες, Βέλγιο) (εκπρόσωπος: P. Zeegers, δικηγόρος)
      
         Καθής-εναγομένη: Ευρωπαϊκή Επιτροπή (εκπρόσωποι: J. Estrada de Solà και M. Ilkova)
      
         Αντικείμενο
      
      Αφενός, αγωγή βάσει του άρθρου 272 ΣΛΕΕ με αίτημα να διαπιστωθεί ότι τα χρεωστικά σημειώματα αριθ. 3241901815 και αριθ. 3241901886, της 4ης Φεβρουαρίου 2019, για την επιστροφή, αντιστοίχως, ποσών 94 445 ευρώ και 121 517 ευρώ στο πλαίσιο των συμβάσεων επιχορήγησης αριθ. 225023, σχετικά με το σχέδιο «ElDeRly-friEndly Alarm handling and MonitorING (Dreaming)», και αριθ. 250449, σχετικά με το σχέδιο «Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)», οι οποίες είχαν συναφθεί στο πλαίσιο του προγράμματος «Υποστήριξη της πολιτικής για τις τεχνολογίες πληροφοριών και επικοινωνιών (ΤΠΕ) που προβλέπεται από το πρόγραμμα-πλαίσιο το οποίο θεσπίζεται με την απόφαση 1639/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, σχετικά με τη θέσπιση προγράμματος-πλαισίου για την ανταγωνιστικότητα και την καινοτομία (2007-2013), εκδόθηκαν από την Επιτροπή κατά παράβαση των συμβατικών υποχρεώσεών της και ότι, επομένως, δεν οφείλονται τα ανωτέρω ποσά και, εφόσον κριθεί αναγκαίο, προσφυγή ακυρώσεως των ως άνω χρεωστικών σημειωμάτων βάσει του άρθρου 263 ΣΛΕΕ, και, αφετέρου, ανταγωγή της Επιτροπής με αίτημα να υποχρεωθεί η HIM να επιστρέψει στο σύνολό τους τις επιχορηγήσεις που έλαβε στο πλαίσιο των προαναφερθεισών συμβάσεων και να καταβάλει αποζημίωση ύψους 58 876,50.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Οι παραβάσεις των συμβάσεων επιχορήγησης αριθ. 225023, σχετικά με την υλοποίηση του σχεδίου «ElDeRly-friEndly Alarm handling and MonitorING (Dreaming)», και αριθ. 250449, σχετικά με την υλοποίηση του σχεδίου «Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)», τις οποίες διέπραξε η Health Information Management (HIM), συνιστούν παρατυπίες υπό την έννοια του σημείου II.1 των γενικών όρων των εν λόγω συμβάσεων.
               
            
                  3)
               
               
                  Υποχρεώνει την HIM να επιστρέψει στην Επιτροπή ποσό 512 799 ευρώ.
               
            
                  4)
               
               
                  Απορρίπτει την ανταγωγή της Επιτροπής κατά τα λοιπά.
               
            
                  5)
               
               
                  Η HIM φέρει, πέραν των δικαστικών της εξόδων, το ήμισυ των δικαστικών εξόδων στα οποία υποβλήθηκε η Επιτροπή.
               
            
         (1)  EE C 206 της 17.6.2019.